open-index/open-wikipedia-markdown huggingface dataset:
Leonid Lentsman

**Leonid Lentsman** (s. 10. joulukuuta 1915 Simferopol, Krim, Venäjän keisarikunta – 1996 Pietari, Venäjä) oli Viron kommunistisen puolueen toinen sihteeri ja ideologinen sihteeri vuosina 1953–1964. Kriminvirolainen Lentsmann kuului venäjänvirolaisiin, jotka tulivat Viroon neuvostovallan mukana.

Virolaissyntyisten vanhempien jälkeläisenä Leonid Lentsman eli nuoruutensa Tverin alueella, jossa hän opiskeli Nevelin maatalousoppilaitoksessa vuoteen 1933 asti. Lentsman opiskeli sen jälkeen Leningradin valtionyliopiston kielitieteellisellä osastolla vuosina 1933–1938. Valmistuttuaan hän siirtyi opettajaksi Murmanskin alueelle aina lokakuuhun 1940 asti, jonka jälkeen hän oli puna-armeijan riveissä tammikuuhun 1941. Sen jälkeen hän palasi vielä entiseen työpaikkaansa Murmanskiin kesään 1941 asti. 

Kesäkuussa 1941 alkaneeseen suureen isänmaalliseen sotaan Lentsman osallistui puna-armeijan poliittisena työtekijänä. Ensi vaiheessa hän osallistui politrukkina Karjalan rintaman taisteluihin Louhessa ja myöhemmin muualla Itä-Karjalassa. Sen jälkeen helmikuusta 1942 lähtien Lentsman siirtyi puna-armeijan 8. virolaiseen jalkaväkiarmeijakuntaan, jossa hän toimi aina sodan päättymiseen asti osallistuen Viron valtaukseen. Sodan aikana vuonna 1942 Lentsman liittyi Neuvostoliiton kommunistiseen puolueeseen.

Neuvostovallan palattua sodan jälkeen Viroon Lentsman siirtyi useiden muiden kaltaistensa eli Neuvostoliitossa kasvaneiden virolaisten jälkeläisenä Neuvosto-Viroon. Hän toimi Viron kommunistisen puolueen osastopäällikkönä vuosina 1947–1950. Vuosina 1950–1951 hän toimi Viron opetusministerinä. Huhtikuusta 1951 alkaen Lentsman vastasi puolueen ideologiasta ideologiasihteerinä, johon liitettiin elokuussa 1953 puolueen toisen sihteerin virka., Tässä roolissa hän oli Neuvostoliiton keskusjohdon uskottu ja keskusvallan valvoja Johannes Käbinin toimiessa ensimmäisenä sihteerinä. Ideologiasihteerinä Lentsman aloitti uransa Stalinin ajan lopulla kovan linjan stalinistina ja kävi läpi suojasään ajanjakson.

Tammikuussa 1964 hän siirtyi puolueen sihteeristöön, jossa hän toimi helmikuuhun 1971 asti. Sen jälkeinen virkaura sisälsi tehtävät Neuvosto-Viron ammattiliittojen neuvoston puheenjohtajana vuosina 1971–1982 ja kommunistipuolueen kontrollikomission puheenjohtajana vuosina 1982–1986, jonka jälkeen hän siirtyi eläkkeelle. Hän oli tosin vielä Viron kommunistipuolueen keskuskomitean jäsen ja joutui eroamaan toukokuussa 1989 puolueen tilanteen kriisiytyessä kilpailevien poliittisten ryhmien paineessa.

## Julkaisut
* Leonid Lentsman-Endel Sõgel (toim.): *Eesti rahvas Nõukogude Liidu Suures Isamaasõjas 1941–1945*, Tallinn 1971. 

## Lähteet
Bianca Andreescu

**Bianca Andreescu** (s. 16. kesäkuuta 2000 Mississauga) on kanadalainen tennispelaaja. Parhaimmillaan hän on ollut kaksinpelissä WTA-listan sijalla 4 lokakuussa 2019. Ensimmäisen WTA-turnausvoittonsa hän saavutti Indian Wellsissä maaliskuussa 2019 ja ensimmäisen grand slam -turnauksen voittonsa Yhdysvaltain avoimissa syyskuussa 2019.

## Tennisura
Andreescu edusti Kanadaa Fed Cupissa ensimmäisen kerran vuonna 2017. Vuonna 2017 hän voitti sekä Australian avointen että Ranskan avointen tyttöjen nelinpeliturnaukset kanadalaisen Carson Branstinen kanssa. Kesä-heinäkuussa hän eteni karsintojen kautta mukaan Wimbledonin naisten kaksinpelin pääsarjaan. Australian avoimissa 2019 hän eteni naisten kaksinpelissä toiselle kierrokselle.

Andreescu otti ensimmäisen WTA-turnausvoittonsa Indian Wellsissä maaliskuussa 2019. Hän voitti puolivälierissä Garbiñe Muguruzan, välierissä Elina Svitolinan ja loppuottelussa Angelique Kerberin lukemin 6–4, 3–6, 6–4. Seuraavaksi hän pelasi Miamissa, jossa eteni neljännelle kierrokselle voitettuaan kolmannella kierroksella jälleen Angelique Kerberin. Neljännellä kierroksella hän luovutti Anett Kontaveitia vastaan.

Andreescu pelasi ensimmäisen kerran grand slam -turnauksen finaalissa Yhdysvaltain avoimissa syyskuussa 2019 ja voitti Serena Williamsin suoraan kahdessa erässä lukemin 6–3, 7–5. Hän on ensimmäinen kanadalainen, joka on voittanut kaksinpelin grand slam -turnauksen.

## Lähteet

## Aiheesta muualla
*
*
Longwy

**Longwy** on kunta Koillis-Ranskassa Meurthe-et-Mosellen departementissa Grand Estin alueella.

Kunnan nähtävyys on 1600-luvulla rakennettu Vaubanin suunnittelema linnoitus. Se kuuluu Unescon maailmanperintöluetteloon osana Vaubanin linnoituksia. Longwy on tunnettu emalin ja fajanssin valmistuksesta. 

## Lähteet

## Aiheesta muualla
Madden NFL 17

**Madden NFL 17** on EA Tiburonin kehittämä ja EA Sportsin vuonna 2016 julkaisema amerikkalainen jalkapallo -aiheinen urheilupeli. Peli on julkaistu PlayStation 3:lle, PlayStation 4:lle, Xbox 360:lle ja Xbox Onelle. Pelin kansikuvassa esiintyy Rob Gronkowski.

## Aiheesta muualla
*
Alcañiz

__notoc__

**Alacañiz** on kaupunki Aragonian itsehallintoalueella Espanjassa. Kaupungin asukasluku oli noin 16 000 vuoden 2016 alussa.

Alacañiz sijaitsee Guadalupejoen rannalla. Alfonso I valloitti vuonna 1119 kaupungin takaisin maureilta.

Castillo de los Calatravos on 1100-luvulta peräisin oleva linnoitus Pui Pinosin kukkulalla. Linnan palatsissa toimii nykyään hotelli (parador). Santa María la Mayor on barokkityylinen katedraalin kokoinen entinen kollegiaattikirkko 1700-luvulta. Kaupungintalo on rakennettu 1500-luvun aragonialaiseen renessanssityyliin.

## Kuvia


Tiedosto:Casa Consistorial de Alcañiz.jpg|Kaupungintalo
Tiedosto:Alcañiz - Lonja 5.jpg|Pörssitalo (Lonja) 1300-luvulta.
Tiedosto:Alcañiz - Ex Colegiata de Santa María la Mayor 04.jpg|Santa María la Mayor
Tiedosto:Alcañiz - Castillo de los Calatravos y Parador Nacional 49.jpg|Castillo de los Calatravos
Tiedosto:Parador de Alcañiz 5.jpg|Parador de Alcañiz
Tiedosto:Alcañiz Castillo-Convento OG Wandmalerei 608.jpg|Linnan keskiaikainen seinämaalaus
Tiedosto:Motorland Aragón. Sacacorchos. 2009 World Series by Renault 3.5.jpg|MotorLand Aragón
Tiedosto:Alcañiz - Panorámica desde el Castillo de los Calatravos 1.jpg
Tiedosto:Alcañiz 31.jpg
Tiedosto:Alcañiz 36.jpg


## Lähteet
*http://www.alcaniz.es/index.php?option=com_fabrik&view=table&tableid=23&calculations=0&resetfilters=0&fabriklayout=&Itemid=466&lang=en

### Viitteet

## Aiheesta muualla
Galena (laulaja)

**Galina Vitševa Gentševa** (, s. 21. toukokuuta 1985), paremmin tunnettu taiteilijanimellä **Galena** (), on bulgarialainen pop-folk-laulaja.

## Diskografia
### Sooloalbumit
* 2006: *[[Galena (albumi)|Galena]]*
* 2008: *[[Sled 12]]* (*След 12*)
* 2010: *[[Ofitsialno zabranen]]* (*Официално Забранен*)
* 2011: *[[Az (albumi)|Az]]* (*Аз*)

### Duettoalbumit
* 2015: *[[Koi (albumi)|Koi]]* (*Кой*)

### Kokoelma-albumit
* 2013: *Zlatnite hitove na Galena* (*Златните хитове на Галена*)

## Lähteet
NBA 2K13

**NBA 2K13** on 2K Sportsin julkaisema urheilupeli, jossa pelataan koripalloa. Se julkaistiin 2. lokakuuta 2012. Pelin kannessa esiintyvät Blake Griffin, Kevin Durant ja Derrick Rose.

## Lähteet

## Aiheesta muualla
*
Gennadi Garbuzov

**Gennadi Varfolomejevitš Garbuzov** (, 11. syyskuuta 1930 Moskova, Venäjän SFNT – 21. lokakuuta 2009) oli Neuvostoliittoa edustanut nyrkkeilijä ja olympiamitalisti.

Garbuzov voitti 54 kilogramman painoluokassa olympiapronssia Helsingissä 1952, missä hän hävisi välieräottelunsa Suomen Pentti Hämäläiselle.

## Lähteet
* Gennady Garbuzov Bio, Stats, and Results  Olympics at Sports-Reference.com 

### Viitteet

## Aiheesta muualla
NBA 2K14

**NBA 2K14** on 2K Sportsin julkaisema urheilupeli, jossa pelataan koripalloa. Kannessa esiintyy LeBron James.

Peli on julkaistu vuonna  PlayStation 3:lle, PlayStation 4:lle, Windowsille, Xbox 360:lle ja Xbox Onelle.

## Lähteet

## Aiheesta muualla
*
NBA 2K15

**NBA 2K15** on 2K Sportsin julkaisema urheilupeli, jossa pelataan koripalloa. Kannessa esiintyy Kevin Durant. Se julkaistiin 7. lokakuuta 2014.

Peli on julkaistu PlayStation 3:lle, PlayStation 4:lle, Windowsille, Xbox 360:lle, Xbox Onelle, iOS:lle ja Androidille.

## Lähteet

## Aiheesta muualla
*
Anatoli Bulakov

**Anatoli Nikolajevitš Bulakov** (, 3. helmikuuta 1930 – 1994) oli Neuvostoliittoa edustanut nyrkkeilijä ja olympiamitalisti.

Bulakov voitti 51 kilogramman painoluokassa olympiapronssia Helsingissä 1952. Vuonna 1953 hän voitti EM-pronssia.

## Lähteet
* Anatoly Bulakov Bio, Stats, and Results  Olympics at Sports-Reference.com 

### Viitteet
Madden NFL 18

**Madden NFL 18** on EA Tiburonin kehittämä EA Sportsin julkaisema vuonna  julkaisem amerikkalainen jalkapallo -aiheinen urheilupeli. Peli on julkaistu PlayStation 4:lle ja Xbox Onelle 25. elokuuta. Pelin kansikuvassa esiintyy Tom Brady. Peli on Madden NFL -pelisarjan ensimmäinen, jossa käytetään Frostbite-pelimoottoria.

## Aiheesta muualla
*
Kalaoja

**Kalaoja** on suomalainen sukunimi, joka on muun muassa seuraavilla henkilöillä:

* Katri Helena Kalaoja (*Katri Helena*, ent. *Turunen*, ent. *Kalaoja-Rajala*, o.s. *Koistinen*, s. 1945), iskelmälaulaja
* Timo Kalaoja (1946–1988),  muusikko ja säveltäjä, Katri Helenan puoliso 1973–1988.
NBA 2K9

**NBA 2K9** on 2K Sportsin julkaisema urheilupeli, jossa pelataan koripalloa. Kannessa esiintyy Kevin Garnett.

Peli on julkaistu vuonna  PlayStation 2:lle, PlayStation 3:lle, Windowsille ja Xbox 360:lle.

## Lähteet

## Aiheesta muualla
*
GP2 Euroopan Grand Prix 2012

**GP2 Euroopan Grand Prix 2012** oli GP2-kauden 2012 kuudes osakilpailu, joka ajettiin 23.–24. kesäkuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa.

Lauantain kilpailun voitti Lotus GP:n Esteban Gutiérrez. Sunnuntain kilpailun voitti Ardenin Luiz Razia.

## Tulokset
### Aika-ajot

### Lauantain kilpailu

### Sunnuntain kilpailu

## Lähteet

## Aiheesta muualla
* GPUpdate.net
GP2 Belgian Grand Prix 2009

**GP2 Belgian Grand Prix 2009** oli GP2-kauden 2009 kahdeksas osakilpailu, joka ajettiin 29.–30. elokuuta Circuit de Spa-Francorchamps'n moottoriradalla Belgiassa. Kilpailu ajettiin Formula 1:sten Belgian GP:n ohessa.

## Tulokset
### Aika-ajo

### Pitkä kilpailu

### Sprintti kilpailu
NBA 2K

**NBA 2K** on 2K Sportsin julkaisema koripalloaiheinen urheilupelisarja.

## Pelit
* *[[NBA 2K (videopeli)|NBA 2K]]* (1999)
* *[[NBA 2K1]]*
* *[[NBA 2K2]]*
* *[[NBA 2K3]]*
* *[[ESPN NBA Basketball]]*
* *[[ESPN NBA 2K5]]*
* *[[NBA 2K6]]*
* *[[NBA 2K7]]*
* *[[NBA 2K8]]*
* *[[NBA 2K9]]*
* *[[NBA 2K10]]*
* *[[NBA 2K11]]*
* *[[NBA 2K12]]*
* *[[NBA 2K13]]*
* *[[NBA 2K14]]*
* *[[NBA 2K15]]*
* *[[NBA 2K16]]*
* *[[NBA 2K17]]*
* *[[NBA 2K18]]*
* *[[NBA 2K19]]*
* *[[NBA 2K20]]*
* *[[NBA 2K21]]*
* *[[NBA 2K22]]*
* *[[NBA 2K23]]*

## Aiheesta muualla
* Pelisarja MobyGamesissä
Kärlekens kors

**Kärlekens kors** on Teuvo Tulion nimellä Theodor Tugai ohjaama ruotsinkielinen versio elokuvasta *[[Rakkauden risti]]*. Molemmat valmistuivat 1946, mutta niissä on osittain eri näyttelijät.

Elokuva perustuu Aleksandr Puškinin novelliin ”Postimestari ja hänen tyttärensä”. Sen ensi-ilta oli 8. maaliskuuta 1946 Elyseessä. Televisiossa se on esitetty 14. helmikuuta 2005 YleTeeman sarjassa Kino Klassikko.

## Näyttelijät

## Lähteet
Basketball (kolikkopeli)

**Basketball** on Taiton vuonna  julkaisema kolikkopeli, jota pidetään ensimmäisenä urheilupelinä, jossa esitettiin ihmishahmoja. Peli on myös ensimmäinen videopeli, joka käyttää sprite-grafiikkaa.

Pohjois-Amerikassa julkaisuun peli lisensointiin Midwaylle, joka julkaisi pelin nimellä **TV Basketball**.

## Lähteet

## Aiheesta muualla
* 
*
Pro Evolution Soccer 2016

**Pro Evolution Soccer 2016** (eli **PES 2016** tai **World Soccer:Winning Eleven 2016** vain Aasiassa) on PES Productionsin kehittämä ja Konamin vuonna 2015 julkaisema jalkapalloaiheinen videopeli. Se on Pro Evolution Soccer -pelisarjan viidestoista osa ja on julkaistu Microsoft Windowsille, PlayStation 3:lle, PlayStation 4:lle, Xbox Onelle ja Xbox 360:lle. Peli julkaistiin syyskuussa 2015. Pelissä on 12 liigaa, joista osa on lisensoituja. Niiden lisäksi peli sisältää monta lisenssitöntä seurajoukkuetta ja yli 80 maajoukkuetta, joista suurin osa on lisenssittömiä. Oikeita pelaajia on enemmän kuin edellisissä versioissa.

## Lähteet
Pro Evolution Soccer 2017

**Pro Evolution Soccer 2017** (eli **PES 2017** tai **World Soccer:Winning Eleven 2017** vain Aasiassa) on PES Productionsin kehittämä ja Konamin julkaisema jalkapalloaiheinen videopeli ja Pro Evolution Soccer -pelisarjan kuudestoista osa. Peli julkaistiin syyskuussa 2016. PES 2017 on julkaistu Microsoft Windowsille, PlayStation 3:lle, PlayStation 4:lle, Xbox Onelle ja Xbox 360:lle. Osa kilpasarjoista on lisensioituja. Lisäksi peli sisältää paljon ei-lisensioituja seurajoukkueita ja yli 80 maajoukkuetta, joista suurin osa ei ole lisensioituja. Oikeita pelaajia on enemmän kuin edellisissä versioissa.

## Lähteet
Caesar Film

**Caesar Film** oli Roomassa vuonna 1914 perustettu italialainen elokuvien tuotanto- ja jakeluyhtiö.

Yhtiö sai alkunsa kolmen elokuva-alan yrittäjän, Gualtiero Giominin, Augusto Panellan ja Giuseppe Barattolon yhteenliittymästä vuonna 1913. Seuraavana vuonna se joutui kokonaan Barattolon haltuun ja sai nimen Caesar Film. Yhtiön päätähti oli Francesca Bertini, jolle sittemmin perustettiin oma tuotantonimike Bertini Film. Ohjaajina työskentelivät  muun muassa Emilio Ghione, Gustavo Serena, Camillo De Riso, Roberto Roberti, Arrigo Frusta, Giuseppe De Liguoro, Alfredo De Antoni ja Edoardo Bencivenga. Caesar Film oli ensimmäisen maailmansodan aikana yksi Italian menestyksekkäimmistä elokuvayhtiöistä, joka tuotti noin 80 elokuvaa. Vuonna 1918 se joutui taloudellisiin vaikeuksiin ja liittyi seuraavana vuonna Unione cinematografica italianaan. UCI:n kaaduttua yhtiön tuotanto lakkasi 1920-luvun kuluessa.

Caesar Film aloitti toimintansa uudelleen vuonna 1931. Sen ensimmäinen äänielokuva oli Amleto Palermin ohjaama *La vecchia signora*. Caesarin oma tuotanto jäi vähäiseksi, mutta Cinesin tulipalon jälkeen vuonna 1935 sen studiolla ryhdyttiin tekemään muiden yhtiöiden elokuvia. Vuonna 1938 tuotantolaitos siirtyi Scalera Filmin ja myöhemmin Titanuksen haltuun. Se purettiin vuonna 1967.

## Elokuvia
* *[[Assunta Spina]]*, 1915
* *[[Diana l’affascinatrice]]*, 1915
* *[[Fedora (vuoden 1916 elokuva)|Fedora]]*, 1916
* *[[Clemenceau-juttu]]*, 1917
* *[[Mariute]]*, 1918

## Aiheesta muualla
*
Suomen ASH

**Suomen ASH ry** (Action on Smoking and Health) on poliittisesti sitoutumaton, valtakunnallinen kansanterveysjärjestö. Yhdistyksen tavoitteena on vähentää tupakkatuotteiden ja niihin rinnastettavien nikotiinituotteiden kuin myös alkoholin käyttöä.

Yhdistyksen keinoina ovat vaikuttamistyö, verkostoituminen ja viestintä. Suomen ASH ry seuraa tupakkapolitiikan ja -lainsäädännön kehittämistä Suomessa ja ulkomailla sekä seuraa asenneilmapiiriä ja julkista keskustelua. Toiminnassa raportoidaan ja analysoidaan kerättyä tietoa ja tehdään pohjalta aloitteita tupakka-, nikotiini- ja alkoholipolitiikkaa valmisteleville ja niistä päättäville tahoille.

Suomen ASH koordinoi Savuton Suomi 2030 -verkoston  ja Järjestöjen Nikotiiniton Suomi (JÄNIS) -verkoston toimintaa sekä on mukana useissa kansallisissa ja kansainvälisissä terveyttä ja hyvinvointia edistävissä hankkeissa ja verkostoissa.

Järjestön hallituksen puheenjohtaja on professori Pekka Puska.

## Historia
Suomen ASH ry perustettiin vuonna 1989, kun joukko aktiivisia kansalaisia huolestui nuorten tupakoinnin lisääntymisestä. Suomesta puuttui tuolloin tupakkapolitiikkaan keskittyvä järjestö, joita oli ASH-nimellä (Action on Smoking and Health) muutamissa englanninkielisissä maissa. Vaikka ASH-nimellä toimivilla järjestöillä mm. Irlannissa, Englannissa ja Yhdysvalloissa on samankaltaiset toimintaperiaatteet, ne kaikki ovat itsenäisiä järjestöjä eikä niillä ole yhteistä katto-organisaatiota. Toiminta ja painopisteet vaihtelevat, mutta yhteistä järjestöille on tupakkapoliittinen vaikuttamistyö ja tupakkayritysten toiminnan seuraaminen.

Suomen ASH ry:n tehtäväkenttään otettiin myöhemmin mukaan myös alkoholipoliittinen vaikuttaminen. Koska tupakka- ja alkoholiteollisuuden menettelytavat ovat pitkälti samankaltaisia, asiantuntemusta  voidaan hyödyntää myös alkoholipolitiikassa. 

Suomen ASH on ollut asiantuntijana edistämässä tupakkalain muutoksia ja uudistuksia. Järjestö on tuonut esiin tupakkayhtiöiden markkinointikeinoja sekä arvioinut tupakkapolitiikan kansainvälistä kehitystä ja kansallisia kehitystarpeita. ASH korostaa työssään myös tupakka- ja muiden nikotiinituotteiden käytön terveyshaittoja sekä nikotiinittomuuden hyötyjä.

Järjestö osallistuu ehkäisevän päihdetyön verkostotyöhön.

## Tavoitteet
Yhdistyksen tavoitteena on, että vuonna 2030 enää alle viisi prosenttia aikuisväestöstä käyttää päivittäin tupakka- tai nikotiinituotteita. Pitkän ajan tavoite on nikotiinin ja erilaisten tupakkatuotteiden käytön loppuminen kokonaan.

## Rahoitus
Vuosina 2017&ndash;2022 STEA on tukenut järjestöä yli 2,5 miljoonalla eurolla.

## Lähteet
* www.suomenash.fi

### Viitteet

## Aiheesta muualla
* Tavoitteena savuton Suomi – Järjestö 100 -kampanjan sivut 
* Tupakkalaki
Primo Zeglio

**Primo Zeglio** (8. heinäkuuta 1906 Buronzo – 6. marraskuuta 1984 Rooma) oli italialainen elokuvaohjaaja ja -käsikirjoittaja.

Zeglio aloitti uransa apulaisohjaajana ja käsikirjoittajana 1930- ja 1940-lukujen vaihteessa. Hänen ensimmäinen itsenäinen ohjaustyönsä oli *Accadde a Damasco* vuonna 1943. Seuraavien kahden vuosikymmenen ajan Zeglio ohjasi ja käsikirjoitti eri tyylilajeja edustavia viihde-elokuvia. Myöhemmin hän toimi taidemaalarina. Zeglio oli naimisissa näyttelijä Paola Barbaran kanssa.

## Elokuvia
* *[[Merirosvo Morgan]]*, 1960 (ohjaaja ja käsikirjoittaja)

## Aiheesta muualla
* Internet Movie Database: Primo Zeglio
Sergi Arimany

**Sergi Arimany Pruenca** (s. 31. tammikuuta 1990 Olot, Espanja) on espanjalainen jalkapalloilija. Pelipaikaltaan hän on hyökkääjä. Arimany edusti kaudella 2017 Suomen Veikkausliigassa Seinäjoen Jalkapallokerhoa.

Arimany pelasi kesään 2015 asti kotimaassaan edustaen Llagosteraa, Olotia, Formenteraa ja Palamósia. Heinäkuussa 2015 hän siirtyi Itävaltaan Erste Ligassa pelaavaan Kapfenberger SV:hen. Siellä Arimany pelasi ensimmäisen sarjaottelunsa 24. heinäkuuta, kun Kapfenberger SV pelasi vieraskentällä maalittoman tasapelin Wacker Innsbruckia vastaan. Ensimmäiset kaksi maaliaan hän teki 4. elokuuta 5–2-kotivoitossa Lieferingistä. Yhteensä Arimany pelasi kauden 2015–2016 syyspuoliskolla 18 sarjaottelua, joissa hän teki yhdeksän maalia.

Kevääksi 2016 Arimany lainattiin Saksaan, 3. Ligassa pelaavaan Energie Cottbusiin, jossa hän teki ensiesiintymisessä sarjassa 31. tammikuuta maalittomassa kotiottelussa Fortuna Kölniä vastaan. Arimany pelasi seurassa seitsemän sarjaottelua tekemättä maalia. Hän palasi Kapfenberger SV:hen syksyksi 2016, muttei onnistunut maalinteossa samassa tahdissa kuin edellisenä syksynä, vaan teki 13 sarjaottelussa yhden maalin. Tammikuussa 2017 Arimany palasi Espanjaan, Segunda División B:ssä pelaavaan Leioaan, jossa hän kevään aikana teki kaksi maalia 11 sarjaottelussa.

Heinäkuussa 2017 Arimany siirtyi Veikkausliigassa pelaavaan Seinäjoen Jalkapallokerhoon.

## Lähteet
Resurssienhallintapeli

**Resurssienhallintapeli**, **taloushallintapeli** tai **taloussimulaatiopeli** () on videopelilajityyppi, jossa pelaajan on tasapainotettava rajalliset resurssit rakentaakseen tai hallitakseen jonkinlaista yhteisöä, kaupunkia tai imperiumia.
Esimerkiksi Impressions Gamesin *[[Air Bucks]]* (1992) keskittyi lentoyhtiön toiminnan hallintaan.

Lajityyppiä voidaan pitää strategiapelien alalajina.

## Lähteet
Haukkavuori (täsmennyssivu)

**Haukkavuori** on useiden mäkien nimi Suomessa:

*Haukkavuori, Ruokolahden ja Rautjärven rajalla
*Haukkavuori (Suursaari) Haukkavuori Suursaaressa
*Haukkavuoren näkötorni Kotkan Haukkavuoren näkötorni
*Haukkavuoren koulu koulu Kotkassa

## Kalliomaalauksia

*Haukkalahdenvuoren kalliomaalaukset
*Ikoinniemen Haukkavuoren kalliomaalaus
*Konniveden Haukkavuoren kalliomaalaus
*Kotojärven Haukkavuoren kalliomaalaus
*Mäntyharjun Haukkavuoren kalliomaalaukset
Savuton Suomi 2030 -verkosto

**Savuton Suomi 2030 -verkoston** toiminnan tavoitteena on tupakaton ja nikotiiniton Suomi. Verkosto työskentelee erityisesti tulevien sukupolvien hyväksi. 

Toiminnalla tuetaan tupakkalain tavoitetta, joka on tupakka- ja nikotiinituotteiden käytön loppuminen vuoteen 2030 mennessä. Tavoite on saavutettu, kun alle viisi prosenttia aikuisväestöstä käyttää tupakka- tai muita ei-lääkkeellisiä nikotiinituotteita vuonna 2030.

Verkosto välittää tietoa savuttomuuden ja nikotiinittomuuden hyödyistä sekä tupakka- ja nikotiinituotteiden käytön seurauksista. Lisäksi se laatii lausuntoja ja kannanottoja sekä tekee aloitteita. Toiminta  perustuu tieteelliseen tutkimusnäyttöön ja hyviin käytäntöihin. 

Verkoston toimintaa koordinoi Suomen ASH ry ja sen puheenjohtaja on Helsingin yliopiston professori Kari Reijula.

Verkostolla on 26 jäsentä (2021): Allergia-, Iho- ja Astmaliitto ry, Ehkäisevä päihdetyö EHYT ry, ETRA-liitto ry, Filha ry, Hengitysliitto ry, HUS Sydän- ja keuhkokeskus HYKS, Kirkkohallitus, Liikunnan ja Terveystiedon Opettajat ry, Lääkärit tupakkaa vastaan -verkosto (Doctors Against Tobacco DAT), Opetusalan Ammattijärjestö OAJ, Pohjois-Karjalan kansanterveyden keskus, Savuton kunta -ohjelma (Savon Sydänpiiri ry), SOSTE Suomen sosiaali- ja terveys ry, Suomalainen Lääkäriseura Duodecim, Suomen ASH ry, Suomen Hammaslääkäriliitto, Suomen Kardiologinen Seura, Suomen Keuhkolääkäriyhdistys ry, Suomen Lääkäriliitto, Suomen Luustoliitto ry, Suomen Rehtorit ry, Suomen Sydänliitto ry, Suomen Syöpäyhdistys ry, Suomen terveyttä edistävät sairaalat ja organisaatiot ry STESO, Terveyden ja hyvinvoinnin laitos ja Työterveyslaitos.

## Historia
Eduskunnan puhemiehenä toiminut Paavo Lipponen esitti vuonna 2006 vision savuttomasta Suomesta. Paavo Lipponen esitti, että Suomesta tulisi tehdä savuton vuoteen 2040 mennessä. Vision innoittamana joukko terveysalan vaikuttajia lähti viemään ajatusta eteenpäin, ja vähitellen mukaan liittyi useita tupakoinnin vähentämistyötä tekeviä organisaatioita. Vuonna 2008 savuttomuutta edistävät tahot muodostivat Savuton Suomi 2040 -verkoston. Verkostossa mukana olevat tahot sitoutuivat toimimaan aktiivisesti, jotta päätöksenteossa tuettaisiin tupakkatuotteiden käytön haittojen ehkäisyä ja loppumista. 

Vuonna 2013 verkoston työryhmä visioi savuttoman Suomen saavuttamista edistäviä toimenpiteitä, jotka julkaistiin Terveyden ja hyvinvoinnin laitoksen raporttina Tupakkapolitiikan uusi aika. Työryhmän esittämät toimenpide-ehdotukset pohjustivat Suomen tupakkapolitiikan linjauksia ja myös vuonna 2016 voimaan tullutta tupakkalakia.

Punnitessaan tupakkapolitiikan kehittämistarpeita työryhmä katsoi, että tavoite savuttomasta Suomesta on saavutettavissa jo vuonna 2030.  Tämän vuoksi Savuton Suomi -verkoston nimi muuttui Savuton Suomi 2030 -verkostoksi.

## Lähteet
* www.savutonsuomi.fi
* Tupakkalaki

## Aiheesta muualla
* Tavoitteena savuton Suomi – Järjestö 100 -kampanjan sivut 
* Tupakkapolitiikan uusi aika : Tupakkapolitiikan kehittämistyöryhmän ehdotukset
José Sá

**José Pedro Malheiro de Sá** (s. 17. tammikuuta 1993 Braga, Portugali) on portugalilainen jalkapalloilija. Pelipaikaltaan hän on maalivahti. Sá edustaa Englannin Valioliigassa pelaavaa Wolverhampton Wanderersia. Hänen edellinen seuransa oli kreikkalainen Olympiakos, jonne hän siirtyi kotimaansa Portosta ensin lainalle vuonna 2018 ja vuotta myöhemmin uuden seuransa omistukseen.

Sá on pelannut 25. elokuuta 2025 mennessä Portugalin pääsarjassa 31 ottelua, Kreikan Superliigassa 83 ottelua ja Englannin Valioliigassa 139 ottelua. Hän on voittanut Portugalin liigamestaruuden vuonna 2018, Kreikan liigamestaruuden vuosina 2020 ja 2021 sekä Kreikan cupin vuonna 2020.

Sá pelasi Portugalin alle 20- ja alle 21-vuotiaiden maajoukkueissa sekä olympiajoukkueessa. Hän on pelannut Portugalin A-maajoukkueessa kolme ottelua, marraskuussa 2023 EM-karsintaottelun Liechtensteinia vastaan, kesäkuussa 2024 ystävyysottelun Suomea vastaan ja marraskuussa 2024 Kansojen liigan ottelun Kroatiaa vastaan. Hän oli Portugalin joukkueen varamaalivahtina MM-kilpailuissa 2022 ja EM-kilpailuissa 2024.

## Lähteet
Rautpohja

**Rautpohja** on pienalue Mäki-Matin kaupunginosassa Jyväskylässä. Se sijaitsee noin 1,5 kilometrin päässä kaupungin ydinkeskustasta. Rautpohjan pienalueen pinta-alasta suurin osa teollisuusaluetta, mutta siellä on myös kerrostalokortteleita. Alueen väkiluku oli 710 vuoden 2020 lopussa. 

Rautpohjassa sijaitsee vuosina 1938–1940 rakennettu kerrostaloalue, joka kuuluu museoviraston tekemään luetteloon valtakunnallisesti arvokkaista rakennetuista kohteista. Nämä 14 funktionalistista lamellitaloa, johtajan ja insinöörien asuintalot sekä huoltorakennus rakennettiin Valtion tykkitehtaan työläisiä varten. Kerrostaloalueen suunnittelivat Airi Seikkala-Viertokangas ja Märtha Lilius-Tallroth. Rautpohjassa on myös toinen kerrostaloalue, jossa on sekä 1940-luvun loppupuolella että 2010-luvulla valmistuneita kerrostaloja.

Alueella sijaitsevat Moventas-yhtiön tehdas, Valmetin Rautpohjan tehdas ja Savelan voimalaitos.

Rautpohjan nimi viittaa samannimiseen Tuomiojärven lahteen. Teollisuusalue nimettiin lahden mukaan ennen sitä lähempänä sijaitsevan Kortepohjan perustamista.

## Kuvia

Tiedosto:Rautpohja Jyväskylä.jpg|Suojelualueen funkkistaloja.
Tiedosto:Jyväskylä - Valajankatu 3.jpg|Vuonna 1948 rakennettu kerrostalo Valajankadulla.
Tiedosto:Jyväskylä - Valajankatu 10.jpg|Vuonna 2011 rakennettu kerrostalo Valajankadulla.
Tiedosto:Jyväskylä Valmet.jpg|Valmetin tehdas Rautpohjassa.
Tiedosto:Jyväskylä industrial area.jpg|Teollisuusaluetta.


## Lähteet

## Aiheesta muualla
* Kuvia tai muita tiedostoja aiheesta **[[c:Category:Rautpohja|Rautpohja]]** Wikimedia Commonsissa
Nuada

**Nuada** tai **Nuadu** eli **Nuada Airgetlám** (Nuada hopeakäsi) on jumala ja kuningas Irlannin kelttiläisessä mytologiassa. Hän on muun muassa auringon, nuoruuden, kauneuden, runouden, aseiden ja sodankäynnin jumala. Nuada kuului jumalten Tuatha Dé Danann -heimoon, ja hänellä oli voittamaton miekka, yksi Tuatha Dé Danannin neljästä suuresta aarteesta. 

Nuada menetti Mag Tuiredin ensimmäisessä taistelussa kätensä ja joutui luopumaan kuninkuudestaan, koska raajarikon ei katsottu sopivan kuninkaaksi. Nuadan tilalle valittiin Bres. Nuadan veli, parantajajumala Dian Cecht, teki veljelleen uuden hopeisen käden. Sillä välin Bresistä oli tullut tyranni, ja hänet ajettiin maanpakoon. Nuada sai Dian Cechtin pojalta Miachilta lihaa ja verta olevan käden ja palasi sen jälkeen kuninkaaksi. Myöhemmin kuoleman jumala Balor tappoi Nuadan. 

## Lähteet
Peder Severin Krøyer

**Peder Severin Krøyer** [peːdə seveʁin kʁojə] (23. heinäkuuta 1851 Stavanger, Norja – 21. marraskuuta 1909 Skagen, Tanska) oli tanskalainen taidemaalari, joka tunnetaan myös taiteilijanimellä **P. S. Krøyer**. Krøyerin tunnetuimpia teoksia on "Kesäilta Skagenin etelärannalla. Anna Ancher ja Marie Krøyer" () vuodelta 1893.

Krøyer on tunnetuin niin sanotuista Skagenin maalareista (), joka oli pohjoismaalaisten taiteilijoiden ryhmä, joka vietti aikaansa 1800-luvun lopussa Skagenissa maalaamassa maisemamuotokuvia. Ryhmään kuuluivat Krøyerin lisäksi muun muassa Holger Drachmann, Laurits Tuxen, Michael Ancher ja Anna Ancher.

## Elämä ja ura
Peder Severin Krøyer syntyi Norjan Stavangerissa vuonna 1851, mutta vietti nuoruutensa Tanskassa. Hän opiskeli vuosina 1864–1870 Tanskan kuninkaallisessa taideakatemiassa opettajinaan Wilhelm Marstrand ja Frederik Vermehren.

Krøyer toimi myös taiteen opettajana Kööpenhaminassa sijaitsevassa vapaassa taidekoulussa Kunstnernes Frie Studieskoler, jossa hänen oppilaitaan olivat muun muassa suomalaiset taiteilijat Alfhild Nordlund ja Evert Roos.

Krøyer meni vuonna 1889 naimisiin taiteilija Marie Krøyerin (o.s. Triepcken) kanssa, joka on ollut mallina useassa taiteilijan maalauksessa.

## Teoksia

Tiedosto:P.S. Krøyer - Marie Krøyer - Google Art Project.jpg|Marie Krøyer (1891)
Tiedosto:Summer evening at Skagen - P.S. Krøyer - Google Cultural Institute.jpg|Kesäilta Skagenissa. Taiteilijan vaimo ja koira rannalla ( (1892)
Tiedosto:P.S. Krøyer - Summer evening on Skagen's Beach. Anna Ancher and Marie Krøyer walking together. - Google Art Project.jpg|Kesäilta Skagenin etelärannalla. Anna Ancher ja Marie Krøyer () (1893)
Tiedosto:Peder Severin Krøyer - A luncheon. The artist, his wife and the writer Otto Benzon - Google Art Project.jpg|Aamiaisella. Taiteilija, hänen vaimonsa ja kirjailija Otto Benzon () (1893)
Tiedosto:P S Krøyer 1899 - Sommeraften ved Skagens strand. Kunstneren og hans hustru.jpg|Kesäilta Skagenin rannalla. Taiteilija ja hänen vaimonsa () (1899)


## Lähteet

## Aiheesta muualla

* Skagenin taidemuseo
Bobby Tarantino

__NOTOC__
**Bobby Tarantino** on amerikkalaisen räppärin Logicin viides mixtape, joka julkaistiin 1. heinäkuuta 2016 Def Jamin kautta.  Logic suuntasi mixtapen erityisesti faneille 

## Kappaleet
#
#
#
#
# (mukana Pusha T)
#
#
#
#
#

## Arvostelut
* The Needle Drop (5/10) 
* Sputnikmusic  

## Lähteet
Melissa Reese

**Melissa Reese** (s. 1. maaliskuuta 1990 Seattle, Washington) on yhdysvaltalainen malli ja muusikko, joka toimii nykyisin Guns N’ Rosesin kosketinsoittajana.

## Lähteet
Anatoli Perov

**Anatoli Vasiljevitš Perov** (, 12. elokuuta 1926 Moskova, Venäjän SFNT – 22. syyskuuta 2001 Moskova, Venäjä) oli Neuvostoliittoa edustanut nyrkkeilijä ja olympiamitalisti.

Perov voitti 81 kilogramman painoluokassa olympiapronssia Helsingissä 1952, joka oli hänen ainoa kansainvälinen turnauksensa. Hän saavutti useita mitaleita Neuvostoliiton-mestaruuskilpailuista.

## Lähteet
* Anatoly Perov Bio, Stats, and Results  Olympics at Sports-Reference.com 

### Viitteet
Boris Tišin

**Boris Ivanovitš Tišin** (, 2. tammikuuta 1929 – 28. elokuuta 1980) oli Neuvostoliittoa edustanut nyrkkeilijä ja olympiamitalisti.

Tišin voitti 71 kilogramman painoluokassa olympiapronssia Helsingissä 1952. Vuonna 1953 hän voitti EM-pronssia.

## Lähteet

## Aiheesta muualla
* Boris Tishin Bio, Stats, and Results  Olympics at Sports-Reference.com
Viktor Mednov

**Viktor Ivanovitš Mednov** (, 21. marraskuuta 1927 Moskova, Venäjän SFNT – 20. kesäkuuta 2009 Moskova, Venäjä) oli Neuvostoliittoa edustanut nyrkkeilijä ja olympiamitalisti.

Mednov saavutti 63,5 kilogramman painoluokassa olympiahopeaa Helsingissä 1952. Hän sai välierissä luovutusvoiton Suomen Erkki Malleniuksen kärsittyä käsivammasta. Loppuottelussa Mednov hävisi Yhdysvaltain Charles Adkinsille.

## Lähteet
* Viktor Mednov Bio, Stats, and Results  Olympics at Sports-Reference.com 

### Viitteet
Sergei Štšerbakov

**Sergei Semjonovitš Štšerbakov** (, 20. kesäkuuta 1918 Moskova, Neuvosto-Venäjä – 27. tammikuuta 1994) oli Neuvostoliittoa edustanut nyrkkeilijä ja olympiamitalisti.

Štšerbakov saavutti 67 kilogramman painoluokassa olympiahopeaa Helsingissä 1952 hävittyään loppuottelussa Puolan Zygmunt Chychłalle. Vuonna 1953 hän saavutti EM-hopeaa hävittyään jälleen Chychłalle. Štšerbakov voitti useita Neuvostoliiton mestaruuksia.

## Lähteet
* Sergey Shcherbakov Bio, Stats, and Results  Olympics at Sports-Reference.com 

### Viitteet
Aengus

**Aengus** tai **Oengus** on Irlannin kelttiläisen mytologian rakkauden jumala. Hänet tunnetaan myös nimellä Angus nuori. Aengus kuvataan komeaksi nuorukaiseksi, jonka pään ympärillä lentää neljä lintua. Aengus on Dagdan ja Boannin poika.

Aengus sai oveluudella haltuunsa isänsä Dagdan palatsin. Hän pyysi isältään saada sen itselleen yhdeksi päiväksi ja yhdeksi yöksi. Kelttien näkemyksen mukaan tämä on eräs tapa sanoa "ikuisiksi ajoiksi", ja niin Dagda joutui lähtemään kodistaan. Aenguksen koko nimi on Oengus ma ind Oc, "hän joka yksin on voimakas".

Kerran Aengus näki unta nuoresta neidosta ja rakastui tähän. Aengus pyysi äitiään Boannia etsimään neitoa, mutta vuoden etsinnän jälkeen tätä ei ollut löytynyt. Sitten Dagdakin etsi neitoa vuoden koko Irlannista, mutta ei löytänyt. Lopulta Munsterin kuningas Bov Punainen hälytettiin apuun, ja hän löysi neidon vuoden kuluttua.

Aengus vietiin Dragon's Mouth -järvelle, josta hän löysi 150 neitoa kytkettyinä toisiinsa kultaketjuin. Aengus sai selville, että neidon nimi oli Caer. Marraskuun ensimmäisenä päivänä Caer ja kaikki muut neidot muuttuisivat joutseniksi vuoden ajaksi. Jos Aengus tunnistaisi tytön tämän joutsenhahmossa, hän voisi mennä naimisiin neidon kanssa. Marraskuun ensimmäisenä Aengus meni järvelle, tunnisti neidon ja muuttui itse joutseneksi. Sitten he lensivät yhdessä pois laulaen kaunista laulua, joka nukutti kaikki sen kuulleet uneen kolmeksi päiväksi ja yöksi.

## Katso myös
* Maponos

## Lähteet
* Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Hopea(II)fluoridi

**Hopea(II)fluoridi** (AgF2) on hopea- ja fluoridi-ionien muodostama epäorgaaninen ioniyhdiste. Yhdistettä voidaan käyttää fluoraavana reagenssina.

## Ominaisuudet
Hopea(II)fluoridi on sikäli poikkeuksellinen hopeayhdiste, että se on yksi harvoista yhdisteistä, joissa hopean hapetusluku on +II eikä +I. Huoneenlämpötilassa yhdiste on puhtaana väritöntä, mutta epäpuhtauksien vuoksi se on usein ruskeaa tai mustaa. Hopea(II)fluoridi reagoi erittäin voimakkaasti veden kanssa ja liukenee eräisiin orgaanisiin liuottimiin, esimerkiksi kloroformiin ja heksaaniin. Hopea(II)fluoridi reagoi monien hiilivetyjen ja erityisesti halogenoitujen hiilivetyjen kanssa muodostaen fluorattuja johdannaisia. Fluoridi-ionien kanssa hopea(II)fluoridi muodostaa kompleksi-ioneja kuten [AgF3]- ja [AgF4]2-.

## Valmistus ja käyttö
Hopea(II)fluoridia voidaan valmistaa kuumentamalla hopeafluoridia tai -kloridia noin 200 °C:seen fluorin läsnä ollessa. Hopea(II)fluoridin tärkein käyttökohde on toimia orgaanisissa synteeseissä fluoraavana reagenssina. Se reagoi kaksois- ja kolmoissidosten kanssa additioreaktiolla ja korvaa halogeeni- tai vetyatomeja orgaanisista yhdisteistä fluorilla. Hiilimonoksidi reagoi hopea(II)fluoridin kanssa muodostaen karbonyylifluoridia. Yhdisteen sisältämä Ag2+-ioni katalysoi näitä reaktioita. Yhdistettä voidaan käyttää myös hapettimena. 
:2 AgF + F2 → 2 AgF2

## Lähteet
Dian Cecht

**Dian Cécht** on jumala Irlannin kelttiläisessä mytologiassa. Hän on jumalten heimon Tuatha Dé Danannin lääkäri ja parantaja. Kun jumalten kuningas Nuada oli menettänyt kätensä Mag Tuiredin ensimmäisessä taistelussa, teki Dian Cécht Nuadalle hopeisen käden, joka toimi kuin oikea käsi. Dian Céchtin poika Miach pystyi kuitenkin antamaan Nuadalle toimivan ihmiskäden. Kateellinen Dian Cécht tappoi poikansa. Dian Cécht väitti kuitenkin surman syyksi sitä, että käden liitos oli tehty epäkunnioittavalla tavalla.

Dian Céchtin sanottiin pystyvän herättämään henkiin kuolettavasti haavoittuneet. Hän oli pyhittänyt Slane-kaivon tätä tarkoitusta varten. Dian Cécht upotti haavoittuneen kaivoon ja veti hänet sitten ylös henkiin vironneena. Tämä saattaa viitata kelttien rituaalisiin kylpyihin tai hukkuttautumisiin.

Dian Cécht on myös Cianin isä, joka puolestaan on Lughin isä.

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
Jeremy Toljan

**Jeremy Toljan** (s. 8. elokuuta 1994 Stuttgart, Saksa) on saksalainen jalkapalloilija. Pelipaikaltaan hän on vasen laitapuolustaja. Toljan edustaa italialaisseura Sassuoloa lainalla saksalaisesta Borussia Dortmundista.

Toljan on pelannut Saksan Bundesliigassa Hoffenheimin ja Dortmundin joukkueissa yhteensä 72 ottelua, joissa hän on tehnyt kolme maalia, Skotlannin Valioliigassa Celticin joukkueessa kymmenen ottelua ilman maaleja ja Italian Serie A:ssa Sassuolon joukkueessa 24 ottelua, joissa hän on tehnyt yhden maalin.

Toljan on pelannut useissa Saksan nuorisomaajoukkueissa. Hän saavutti olympiahopeaa Rio de Janeiron olympialaisissa 2016 ja pelasi siellä täyden ajan viidessä Saksan ottelussa sekä ensimmäisen jakson viimeisestä alkulohko-ottelusta, jossa Saksa johti Fidžiä tauolla 6–0 ja jonka se voitti lopulta 10–0.

## Lähteet
Zygmunt Chychła

**Zygmunt Chychła** (6. marraskuuta 1926 Gdańsk – 26. syyskuuta 2009 Hampuri, Saksa) oli puolalainen nyrkkeilijä, olympiavoittaja ja Euroopan mestari.

Chychła kilpaili Lontoon kesäolympialaisissa 1948 ja voitti 67 kilogramman painoluokassa Euroopan mestaruuden vuonna 1951. Hän voitti olympiakultaa Helsingissä 1952 voitettuaan loppuottelussa Neuvostoliiton Sergei Štšerbakovin, ja vuonna 1953 hän voitti tuberkuloosia sairastaen Euroopan mestaruuden voitettuaan jälleen loppuottelussa Štšerbakovin. Chychła muutti 1970-luvulla Hampuriin jossa kuoli vuonna 2009.

## Lähteet
* Profiili Puolan olympiakomitea 
* Zygmunt Chychła Bio, Stats, and Results  Olympics at Sports-Reference.com 

### Viitteet
Jürgen Rooste

**Jürgen Rooste**  (s. 31. heinäkuuta 1979 Tallinna) on virolainen runoilija. 

Hän on asunut Suomessa ja johti maaliskuusta 2007 syksyyn 2008 Helsingissä olevaa Viro-instituuttia.

## Palkinnot ja tunnustukset
*2005 Eesti Kultuurkapital -rahaston runopalkinto
*2007 Friedebert Tuglaksen novellipalkinto 
*2012 Tallinnan yliopiston kirjallisuuspalkinto 
*2013 Eesti Kultuurkapital -rahaston runopalkinto

## Teokset
* *Sonetid* (1999; runokokoelma)
* *Veri valla* (2000; runokokoelma)
* *Lameda taeva all* (2002; runokokoelma)
* *Rõõm ühest koledast päevast* (2003; runokokoelma)
* *Ilusaks inimeseks* (2005; CD runokokoelma)
* *Tavaline eesti idioot* (2008; runokokoelma)
* *21. sajandi armastusluule* (2008; runokokoelma)
* *Kuidas tappa laulurästikut* (2011; runokokoelma)
* *Tähesadu* (2012, lastenrunokokoelma, koos Kirke Kangroga)
* *Laul jääkarudest* (2012, runokokoelma)
* *Higgsi boson* (2012, runokokoelma)
* *Kõik tänavanurkade muusikud* (2013, runokokoelma)
* *Elutants* (2013, runokokoelma, koos Doris Karevaga)
* *Suur sume, suur tume* (2014, runokokoelma)
* *Nimed, sõnad, nõiamärgid: 4x(4+4)x4 = noor eesti luule* (Kahdeksan virolaista runoilija kahdeksalla kielellä) Tallinn: Eesti Kirjanduse Teabekeskus, 2015
* *Ideaalne abikaasa*, Pärnu: Jumalikud Ilmutused, 2015 (runokokoelma)
* *Vana hiire laulud*, Pärnu: Jumalikud Ilmutused, 2015 (runokokoelma)
* *Luuledisco ehk Alle Leute Wollen Tanzen*, Tallinn: J. Rooste, 2016 (runokokoelma)
* *Onerva ja Eino Leino igavene armastus läbi seinasisaliku läbi kodutu kassi silma*, Pärnu: Jumalikud Ilmutused, 2017 (runokokoelma)

### Suomennetut
**Citykani ja duracellpupu*, suom. Hannu Oittinen. Tallinna: NyNorden, 2010.  (Suomennettu pääasiassa teoksista Tavaline eesti idioot (2008), 21. sajandi armastusluule (2008) sekä käsikirjoituksesta.)

:Lisäksi runoja julkaisuissa:
* Kulttuurivihkot 2000, nro 2, s. 14–15. (kolme runoa, suom. Varja Arola)
* *Ajattelen koko ajan rahaa: kivikovaa virolaista nykyrunoutta*, Johnny Kniga 2006  (kolme runoa, suom. Hannu Oittinen)

## Lähteet

## Aiheesta muualla
* Jürgen Rooste, estlit.ee
Silas Carson

**Silas Carson** (s. 1965) on englantilainen näyttelijä. Hänen tunnetuimpia roolejaan ovat jedimestari Ki-Adi-Mundi ja Kauppaliiton varakuningas Nute Gunray Tähtien sota -elokuvien esiosissa. Hän on myös esittänyt Ood-olentojen ääntä useissa Doctor Who -tieteissarjan jaksoissa.

Carson on esiintynyt myös teatterirooleissa, muun muassa National Theatren, Almeida Theatren ja Royal Shakespeare Companyn tuotannoissa. Vuonna 2017 Carson esiintyy Hampstead Theatren sovituksessa Stephen Brownin näytelmästä *Occupational Hazards*.

## Valikoitu filmografia
### Elokuva

### Televisio

## Lähteet

## Aiheesta muualla
*
*
Ofitsialno zabranen

**Ofitsialno zabranen** () on bulgarialaisen pop-folk-laulaja Galenan kolmas studioalbumi. Sen julkaisi levy-yhtiö Payner vuonna 2010.

## Kappaleet
# Opasen za ženi
# Ofitsialno zabranen
# Na dve golemi
# Loša li sam
# Tiho mi pazi
# Dyavolat me kara
# Moy (mukana Malina)
# Na linija
# Čeren spisak
# Ne se opitvai
# Znam diagnozata
# Netšastnica
# Neplatena smetka
# Za Posledno
Ville Honkavaara

**Otto Wilhelm (Ville) Honkavaara** (18. helmikuuta 1880 Rautalampi – 4. maaliskuuta 1951 Vihti) oli suomalainen poliitikko. Honkavaara toimi Maalaisliiton kansanedustajana vuosina 1922–1924 edustaen Viipurin läänin läntistä vaalipiiriä. Honkavaara toimi myös kunnanvaltuutettuna Lemillä ja Heinjoella.

Siviiliammatiltaan Honkavaara oli maanviljelijä ja kansakoulunopettaja. Hän valmistui kansakoulunopettajaksi vuonna 1907 Rauman seminaarista ja toimi tässä ammatissa Lemillä 1907–1923 ja Heinjoella 1923–1939. Honkavaaran vanhemmat olivat talollinen Juho Fredrik Harlin ja Anna Maria Vesterinen. Honkavaaran puoliso vuodesta 1934 oli Agnes Eleonora Hamberg.

## Lähteet
GP2 Espanjan Grand Prix 2009

**GP2 Espanjan Grand Prix 2009** oli GP2-kauden 2009 ensimmäinen osakilpailu, joka ajettiin 9.–10. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa. 

## Tulokset
### Aika-ajo

### Pitkä kilpailu

### Sprintti kilpailu
Herdecke

**Herdecke** on kaupunki Nordrhein-Westfalenin osavaltiossa Saksassa. Se kuuluu Arnsbergin hallintopiiriin ja Ennepe-Ruhr-Kreisin piirikuntaan. Vuoden 2022 lopussa kaupungissa oli 22&nbsp;758 asukasta. Iris Stalzer on toiminut Herdecken pormestarina marraskuun 2025 alusta lähtien.

Ruotsin arkkipiispa Antje Jackelén ja jalkapalloilija Lukas Klostermann ovat syntyneet Herdeckessä. Tennispelaaja Michael Kohlmann sekä jalkapalloilija ja jalkapallovalmentaja Jürgen Klopp asuvat paikkakunnalla.

## Lähteet

## Aiheesta muualla

*Kaupungin verkkosivut
Isä (vuoden 1912 elokuva)

**Isä** eli **Murhapolttaja** () on vuonna 1912 valmistunut italialainen mykkäelokuva. Gino Zaccarian ja Dante Testan ohjaaman draaman pääosaa esittää Ermete Zacconi.

## Juoni
Teollisuusmies Evaristo Marni palkkaa juopon Tonion polttamaan kilpailijansa Andrea Vivantin tehtaan. Vivantia syytetään vakuutuspetoksesta ja hänet tuomitaan elinkautiseen vankeuteen. Syyllisyyttä poteva Marni ottaa Vivantin tyttären Lidian kasvatettavakseen.

Vietettyään 13 vuotta vankilassa Vivanti pakenee päästäkseen näkemään tytärtään. Hän tapaa kapakassa Tonion, joka kiristää Marnia tämän allekirjoittaman kirjelapun avulla. Vivanti saa sen käsiinsä, pääsee selville juonesta ja päättää kostaa Marnille. Nähtyään tyttärensä, joka on rakastunut Marnin poikaan Robertoon, hän luopuu suunnitelmastaan. Sillä välin kirjelapun katoamisen huomannut Tonio tunkeutuu Marnin huvilaan ja sytyttää sen palamaan. Vivanti pelastaa Marnin tulipalosta. Tämä tunnustaa kuolinvuoteellaan syyllisyytensä ja kehottaa Vivantia huolehtimaan tyttärestään ja nyt orvoksi jäävästä Robertosta.

## Näyttelijät

## Tuotanto ja vastaanotto
Itala Filmin tuottaman *Isän* on kerrottu perustuvan elokuvan valmistumisvuonna kuolleen August Strindbergin samannimiseen näytelmään. Se oli aikansa tunnetuimpiin teatterinäyttelijöihin kuuluneen Ermete Zacconin ensimmäinen elokuvarooli. Erikoistehosteista vastasi Segundo de Chomón.

*Isä* edustaa varhaista realistista suuntausta italialaisessa elokuvassa. Se esittää yhteiskunnan ongelmien johtuvan taloudellisesta kehityksestä ja nykyajan paheista. Teollisuusmiehen ahneuden ja tekopyhyyden vastakohdaksi asetetaan tavallisten ihmisten moraaliset arvot. Kaupunkiympäristö jakautuu palatseihin ja tehtaisiin ja toisaalta kapakoihin ja slummeihin.

Elokuva oli suuri yleisö- ja arvostelumenestys. Kriitikot kiittivät sitä varsinkin Zacconin inhimillisesti totuudenmukaisesta näyttelijänsuorituksesta ja taidokkaasti toteutetusta tulipalokohtauksesta. Myöhemmän arvion mukaan *Isä* oli tärkeä askel elokuvataiteen kehityksessä, joka osoitti että näyttelijäntyö saattoi itsessään tehdä elokuvasta taideteoksen.

Suomessa *Isää* esitettiin alkuvuodesta 1913 ja uudelleen vuonna 1915. Lehtimainoksen mukaan kyseessä oli mestariteos, ”näytäntökauden valtavin, jännittävin ja surullisin draama”. *[[Tuulispää]]n* arvostelija kuvaili elokuvaa ”vaikuttavaksi, totuudenmukaiseksi ja mieltäkiinnittäväksi”.

## Restaurointi
Elokuvasta on säilynyt Jean Desmetin kokoelmaan kuuluva hollanninkielinen värjätty nitraattifilmikopio, joka on restauroitu Alankomaiden elokuvamuseossa. Alkuperäisestä 1034 metrin pituudesta on jäljellä 749 metriä. Restaurointi on nähtävissä Italian kansallisen elokuvamuseon Vimeo-sivustolla.

## Lähteet

## Aiheesta muualla
*
Kustaa Ruuskanen

**Kustaa Ruuskanen** (23. maaliskuuta 1881 Rantasalmi – 9. maaliskuuta 1971 Rantasalmi) oli suomalainen poliitikko. Ruuskanen toimi Kansallisen Edistyspuolueen kansanedustajana vuosina 1919–1922 edustaen Mikkelin läänin vaalipiiriä. Ruuskanen toimi myös Rantasalmen kunnanvaltuuston puheenjohtajana. 

Siviiliammatiltaan Ruuskanen oli maanviljelijä ja hän toimi viljelijänä Rantasalmella vuodesta 1915. Ruuskasen vanhemmat olivat maanviljelijä August Ruuskanen ja Ida Törrönen. Ruuskasen puoliso vuosina 1916–1939 oli Hilja Harmaja sekä vuodesta 1955 Helmi Irene Paananen (e. Niiranen). Ruuskaselle myönnettiin kunnallisneuvoksen arvonimi vuonna 1938.

## Lähteet
Moulins-lès-Metz

**Moulins-lès-Metz** on kunta Koillis-Ranskassa Mosellen departementissa Grand Estin alueella.
 
## Nähtävyyksiä
Kunnan alueella sijaitsee useita linnoja, joita ovat alkujaan 1300-luvulla rakennettu *Château Fabert*, *Château de l'ermitage Saint-Jean* sekä nykyään kaupungintalona toimiva *Château Grignan*. Kunnan erikoisin nähtävyys on vanha silta (*Vieux Pont*). Se rakennettiin ylittämään Moseljoki, mutta vuonna 1614 joki muutti uomaansa ja silta jäi kuivalle maalle. Nykyään sillan kaaret ovat puoliksi maahan hautautuneina.


Tiedosto:Chateau_ermitage_St_Jean_Moulins_Metz.jpg|Château de l'ermitage Saint-Jean
Tiedosto:Mairie_Moulins_Metz.jpg|Kaupungintalo Château Grignan
Tiedosto:Pont_Moulins_Metz.jpg|Vieux Pont


## Lähteet

## Aiheesta muualla
Vahteristonlammit

**Vahteristonlammit**  ovat Kanta-Hämeessä Lopella Topenon kylän lähellä sijaitsevat kaksi lampea.

## Maantietoa
Suuremman lammen pinta-ala on 5,2&nbsp;hehtaaria ja se on 300&nbsp;metriä pitkä ja 200&nbsp;metriä leveä. Se pohjoispuolella sijaitsee pienempi lampi, joka on yli 150&nbsp;metriä pitkä ja noin 50&nbsp;metriä leveä. Suuremman lammen rantaviivan pituus on 950&nbsp;metriä ja lampien rannat ovat metsämaata, tosin pienemmän lammen ympäristö sijaitsee suolla. Ne ovat autiot eikä niihin tule tietä.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Suuremman lammen vedenpinnan korkeus on 130,2&nbsp;metriä ja pienemmän 129,9&nbsp;metriä mpy. Lampiin on johdettu useita metsäojia ja ne laskevat koillisessa sijaitsevaan Iso-Lukkariin.

## Lähteet
Kurtlammi

**Kurtlammi**  on Kanta-Hämeessä Lopella Topenon kylän lähellä sijaitseva lampi.

## Maantietoa
Lammen pinta-ala on 3,5&nbsp;hehtaaria ja se on 400&nbsp;metriä pitkä ja 150&nbsp;metriä leveä. Se sijaitsee Kaartjoen varressa tiheästi ojitetun Siilinsuon pohjoisosassa. Sen rantaviivan pituus on 850&nbsp;metriä ja sen rannat ovat kokonaan suota. Lampi on autio, mutte sen itäpuolella sijaitsee retkeilijöiden nuotiopaikka. Lammelle ei johda tietä.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 113,1&nbsp;metriä mpy. Lampeen on johdettu viisi suon kuivatusojaa, joista osa on kaivettu myös laskemaan Kaartjokeen.

## Historiaa
Vuoden 1958 peruskartassa sen nimeksi oli kirjoitettu ”Kiiskilampi” ja siitä virtasi yksi puro ja yksi kaivettu oja Kaartjokeen. Seuraavassa peruskartassa vuodelta 1979 oli lammen nimenä Kurtlammi. Silloin oli myös suo ojitettu tiheästi.

## Lähteet
Lukas Klostermann

**Lukas Klostermann** (s. 3. kesäkuuta 1996 Herdecke, Saksa) on saksalainen jalkapalloilija. Pelipaikaltaan hän on oikea laitapuolustaja. Klostermann edustaa Bundesliigassa pelaavaa RB Leipzigia. Hän liittyi seuraan elokuussa 2014 sen pelatessa 2. Bundesliigassa. Aiemmin hän edusti Bochumia. Hän on Leipzigissa pelannut 145 pääsarjaottelua ja tehnyt niissä kymmenen maalia. Mestarien liigassa hän on pelannut 25 ja Eurooppa-liigassa 15 ottelua. Hän voitti Saksan cupin 2022 ja 2023.

Klostermann kuului Saksan vakiokokoonpanoon Rio de Janeiron kesäolympialaisissa 2016, kun Saksa saavutti olympiahopeaa. Ensimmäisen A-maaottelunsa Saksan maajoukkueessa hän pelasi maaliskuussa 2019 ystävyysottelussa Serbiaa vastaan. Kaikkiaan hän pelasi vuoden 2019 aikana kahdeksan maaottelua, joista kuusi oli EM-karsintaa. Vuonna 2020 hän pelasi kaksi Kansojen liigan ottelua ja vuonna 2021 alkaneissa MM-karsinnoissa kahdessa maaliskuun ottelussa täydet minuutit. Lisäksi hän pelasi yhden ystävyysottelun ja kolme syksyn MM-karsintaottelua. Hän kuului Saksan joukkueeseen vuonna 2021 järjestetyissä EM-kilpailuissa, muttei saanut peliaikaa muun muassa lihasrepeytymästä johtuen. Vuonna 2022 hän pelasi viisi maaottelua, joiden joukossa olivat MM-kilpailujen ottelut Espanjaa ja Costa Ricaa vastaan.

## Lähteet